ร้าน Vanilla Cafe ตั้งอยู่ในซอยเอกมัย 12 ติดกับร้าน Vanilla Bake Shop เป็นร้านขนมหวานสไตล์ญี่ปุ่น ภายในร้านตกแต่งแบบสไตล์บ้านญี่ปุ่น ดูอบอุ่นน่านั่งเล่นชิวชิวมากๆ เลยค่ะ ส่วนเมนูขนมตกแต่งสวยงาม น่ารักจนเกือบไม่กล้าทานเลยค่ะ 

สั่งเป็น Mixed Fruits Yoghurt Ice-cream Parfait พาเฟ่ท์ไอศครีมโฮมเมดโยเกิร์ตรวม เป็นไอศครีมโฮมเมดวนิลาสลับชั้นกับโยเกิร์ต ผลไม้สดและซอสมิกซ์เบอรี่ รสชาติไม่หวานจัดหอมทั้งไอศครีม โยเกิร์ตและซอสมิกซ์เบอรี่ดีมากๆ เมื่อทานคู่กัน มันๆ หวานๆ นิดๆ แต่งหน้าด้วยผลไม้สดอย่าง สตอเบอรี่ พีช เมลอนและกล้วยหอมสีสันสวยงาม ทานแล้วสดชื่นดีมากๆ 